CELEX: 32017R1399
Language: hu
Date: 2017-07-28 00:00:00
Title: A Bizottság (EU) 2017/1399 rendelete (2017. július 28.) az 1333/2008/EK európai parlamenti és tanácsi rendelet II. mellékletének és a 231/2012/EU bizottsági rendelet mellékletének a kálium-poliaszpartát tekintetében történő módosításáról (EGT-vonatkozású szöveg. )

29.7.2017   
               
               
                  HU
               
               
                  Az Európai Unió Hivatalos Lapja
               
               
                  L 199/8
               
            A BIZOTTSÁG (EU) 2017/1399 RENDELETE
      (2017. július 28.)
      az 1333/2008/EK európai parlamenti és tanácsi rendelet II. mellékletének és a 231/2012/EU bizottsági rendelet mellékletének a kálium-poliaszpartát tekintetében történő módosításáról
      (EGT-vonatkozású szöveg)
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel az élelmiszer-adalékanyagokról szóló, 2008. december 16-i 1333/2008/EK európai parlamenti és tanácsi rendeletre (1) és különösen annak 10. cikke (3) bekezdésére és 14. cikkére,
      tekintettel az élelmiszer-adalékanyagok, az élelmiszerenzimek és az élelmiszer-aromák egységes engedélyezési eljárásának létrehozásáról szóló, 2008. december 16-i 1331/2008/EK európai parlamenti és tanácsi rendeletre (2) és különösen annak 7. cikke (5) bekezdésére,
      mivel:
      
                  (1)
               
               
                  Az 1333/2008/EK rendelet II. melléklete megállapítja az élelmiszerekben használható élelmiszer-adalékanyagok uniós jegyzékét és azok felhasználási feltételeit.
               
            
                  (2)
               
               
                  Kizárólag az 1333/2008/EK rendelet II. mellékletében foglalt uniós jegyzéken szereplő anyagok hozhatók élelmiszer-adalékanyagként forgalomba és használhatók élelmiszerekben, az ott meghatározott felhasználási feltételek mellett.
               
            
                  (3)
               
               
                  Ezek között vannak olyan élelmiszer-adalékanyagok, amelyeket meghatározott borászati eljárások és kezelések keretében történő egyedi felhasználásra szánnak. Az ilyen élelmiszer-adalékanyagokat az 1333/2008/EK rendelettel, valamint a vonatkozó uniós jogszabályokban megállapított egyedi rendelkezésekkel összhangban kell felhasználni.
               
            
                  (4)
               
               
                  Az adalék-anyagok borban történő felhasználásának engedélyezésére vonatkozó egyedi feltételeket az 1308/2013/EU európai parlamenti és tanácsi rendelet (3), a 2006/232/EK tanácsi határozat (4), a 606/2009/EK bizottsági rendelet (5) és a kapcsolódó végrehajtási intézkedések határozzák meg.
               
            
                  (5)
               
               
                  A 231/2012/EU bizottsági rendelet (6) meghatározza az 1333/2008/EK európai parlamenti és tanácsi rendelet II. és III. mellékletében felsorolt élelmiszer-adalékanyagok specifikációit.
               
            
                  (6)
               
               
                  Az 1331/2008/EK rendelet 3. cikkének (1) bekezdésében említett egységes eljárásnak megfelelően az uniós jegyzék és a specifikációk naprakésszé tétele a Bizottság kezdeményezésére vagy kérelemre történhet.
               
            
                  (7)
               
               
                  2015. február 24-én a Bizottsághoz kérelem érkezett a kálium-poliaszpartát borban stabilizátorként történő használatának engedélyezése iránt. A kérelmet a Bizottság az 1331/2008/EK rendelet 4. cikkének megfelelően hozzáférhetővé tette a tagállamok számára.
               
            
                  (8)
               
               
                  Az Európai Élelmiszerbiztonsági Hatóság értékelte a kálium-poliaszpartát élelmiszer-adalékanyagként való használatának biztonságosságát, és 2016. március 9-i véleményében (7) megállapította, hogy a 300 mg/L-es maximális felhasználási szint és a szokásos, 100 és 200 mg/L közötti szintek mellett a borban történő javasolt felhasználás nem vet fel aggályokat az anyag biztonságosságával kapcsolatban.
               
            
                  (9)
               
               
                  A kálium-poliaszpartát stabilizátorként megakadályozza, hogy a borban (vörös-, rozé- és fehérborban) borkőkristályok képződjenek. Hozzájárul a bor minőségének és stabilitásának megőrzéséhez anélkül, hogy használata hatással lenne annak érzékszervi tulajdonságaira. Ezért indokolt engedélyezni a kálium-poliaszpartát felvételét az élelmiszer-adalékanyagok uniós jegyzékébe, és az E 456-os E-számot hozzárendelni, hogy borban stabilizátorként engedélyezhető legyen a vonatkozó uniós jogszabályokban foglalt egyedi feltételekben.
               
            
                  (10)
               
               
                  A kálium-poliaszpartátnak az élelmiszer-adalékanyagok 1333/2008/EK rendelet II. mellékletében foglalt uniós jegyzékébe történő első felvétele alkalmával a kálium-poliaszpartátra (E 456) vonatkozó specifikációkat bele kell foglalni a 231/2012/EU rendeletbe.
               
            
                  (11)
               
               
                  Az 1333/2008/EK és a 231/2012/EU rendeletet ezért ennek megfelelően módosítani kell.
               
            
                  (12)
               
               
                  Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
               
            ELFOGADTA EZT A RENDELETET:
      1. cikk
      Az 1333/2008/EK rendelet II. melléklete e rendelet I. mellékletének megfelelően módosul.
      2. cikk
      A 231/2012/EU rendelet melléklete e rendelet II. mellékletének megfelelően módosul.
      3. cikk
      Ez a rendelet az Európai Unió Hivatalos Lapjában való kihirdetését követő huszadik napon lép hatályba.
      
         Ez a rendelet teljes egészében kötelező és közvetlenül alkalmazandó valamennyi tagállamban.
         Kelt Brüsszelben, 2017. július 28-án.
         
            
               a Bizottság részéről
            
            
               az elnök
            
            Jean-Claude JUNCKER
         
      
      
         (1)  HL L 354., 2008.12.31., 16. o.
      
      
         (2)  HL L 354., 2008.12.31., 1. o.
      
      
         (3)  Az Európai Parlament és a Tanács 1308/2013/EU rendelete (2013. december 17.) a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről (HL L 347., 2013.12.20., 671. o.).
      
         (4)  A Tanács 2006/232/EK határozata (2005. december 20.) az Európai Közösség és az Amerikai Egyesült Államok között a borkereskedelemről szóló megállapodás megkötéséről (HL L 87., 2006.3.24., 1. o.).
      
         (5)  A Bizottság 606/2009/EK rendelete (2009. július 10.) a 479/2008/EK tanácsi rendeletnek a szőlőből készült termékek kategóriái, a borászati eljárások és az azokhoz kapcsolódó korlátozások tekintetében történő végrehajtására vonatkozó egyes szabályok megállapításáról (HL L 193., 2009.7.24., 1. o.).
      
         (6)  A Bizottság 231/2012/EU rendelete (2012. március 9.) az 1333/2008/EK európai parlamenti és tanácsi rendelet II. és III. mellékletében felsorolt élelmiszer-adalékanyagok specifikációinak meghatározásáról (HL L 83., 2012.3.22., 1. o.).
      
         (7)  EFSA Journal 2016;14(3):4435.
      
         I. MELLÉKLET
         Az 1333/2008/EK rendelet II. melléklete B. részének 3. pontja („A színezékektől és édesítőszerektől különböző más adalékanyagok”) az E 452 élelmiszer-adalékanyagra vonatkozó bejegyzés után a következő új bejegyzéssel egészül ki:
         
            
                        „E 456
                     
                     
                        Kálium-poliaszpartát”
                     
                  
      
      
         II. MELLÉKLET
         A 231/2012/EU rendelet melléklete az E 452 (iv) élelmiszer-adalékanyagra vonatkozó bejegyzés után a következő új bejegyzéssel egészül ki:
         
            
                        
                           „E 456 KÁLIUM-POLIASZPARTÁT
                        
                     
                  
                        
                           Szinonimák
                        
                     
                  
                        Meghatározás
                     
                     
                        A kálium-poliaszpartát a poliaszparaginsav káliumsója, amelyet L-aszparaginsavból és kálium-hidroxidból állítanak elő. Termikus folyamat során az aszparaginsav oldhatatlan poliszukcinimiddé alakul. A poliszukcinimidet kálium-hidroxiddal kezelve a gyűrű felnyílik és az egységek polimerizálódnak. Utolsó lépésként a porlasztásos szárítás szakasza következik, amelynek eredményeként világosbarna port kapunk.
                     
                  
                        CAS-szám
                     
                     
                        64723-18-8
                     
                  
                        Kémiai név
                     
                     
                        L-aszparaginsav, homopolimer, káliumsó
                     
                  
                        Összegképlet
                     
                     
                        [C4H4NO3K]n
                        
                     
                  
                        Tömegátlag molekulatömeg
                     
                     
                        Közelítőleg 5 300  g/mol
                     
                  
                        Analitika
                     
                     
                        Legalább 98 % szárazanyagra számítva
                     
                  
                        Részecskeméret
                     
                     
                        Legalább 45 μm (a részecskék legfeljebb 1 %-a kisebb 45 μm-nél)
                     
                  
                        
                           Leírás
                        
                     
                     
                        Világosbarna, szagtalan por
                     
                  
                        
                           Azonosítás
                        
                     
                  
                        Oldhatóság
                     
                     
                        Vízben nagyon jól oldódik, szerves oldószerekben kis mértékben oldódik
                     
                  
                        pH
                     
                     
                        7,5-8,5 (40 %-os vizes oldat)
                     
                  
                        
                           Tisztaság
                        
                     
                  
                        Szubsztitúciós fok
                     
                     
                        Legalább 91,5 % szárazanyagra számítva
                     
                  
                        Szárítási veszteség
                     
                     
                        Legfeljebb 11 % (105 °C, 12 óra)
                     
                  
                        Kálium-hidroxid
                     
                     
                        Legfeljebb 2 %
                     
                  
                        Aszparaginsav
                     
                     
                        Legfeljebb 1 %
                     
                  
                        Egyéb szennyeződések
                     
                     
                        Legfeljebb 0,1 %
                     
                  
                        Arzén
                     
                     
                        Legfeljebb 2,5 mg/kg
                     
                  
                        Ólom
                     
                     
                        Legfeljebb 1,5 mg/kg
                     
                  
                        Higany
                     
                     
                        Legfeljebb 0,5 mg/kg
                     
                  
                        Kadmium
                     
                     
                        Legfeljebb 0,1 mg/kg”